
DR.31.5.2004 67 

 

  

Oleh yang demikian, semua produk pelancongan sama ada di kawasan yang 
maju atau di kawasan tidak maju akan dipromosikan sekiranya menepati aspek-aspek 
di atas..... 

Tuan Haji Idris bin Haji Haron:  [Bangun] 

Tuan Yang di-Pertua:  Yang Berhormat, Yang Berhormat bagi Tangga Batu 
bangun ya.   

Datuk Dr. Leo Michael Toyad:  [Mencari tempat duduk Yang Berhormat bagi 
Tangga Batu] 

Tuan Haji Idris bin Haji Haron:  Tangga Batu, Yang Berhormat. 

Tuan Yang di-Pertua:  Di sini, sebelah sini ya.  

Tuan Haji Idris bin Haji Haron:  Terima kasih Tuan Yang di-Pertua, terima 
kasih Menteri.  Yang Berhormat Menteri, adakah Yang Berhormat Menteri dapat 
melihat bahawa peranan pihak berkuasa tempatan umpamanya majlis-majlis daerah, 
majlis-majlis perbandaran dan juga majlis bandar raya sebagai salah satu komponen 
yang penting dalam memastikan produk-produk pelancongan yang tertakluk di dalam 
jajahan mereka dipromosikan dengan lebih giat dan lebih hebat lagi.  Adakah pihak 
kementerian dapat melihat keupayaan ini, yang wujud pada pihak-pihak berkuasa 
tempatan yang saya sebutkan tadi?   

Datuk Dr. Leo Michael Toyad:  Terima kasih Yang Berhormat bagi Tangga 
Batu.  Memang dari dulu kementerian sudah menjalankan atau mengenal pasti usaha-
usaha dan peranan-peranan kerajaan tempatan dan juga kerajaan negeri dalam 
peranan untuk mempromosikan dan membangunkan produk-produk pelancongan di 
negeri masing-masing. Dengan satu mekanisme di mana kita sama-sama 
menyelaraskan produk-produk ini, kementerian dan Kerajaan Pusat sentiasa memberi 
sumbangan, peruntukan dan juga dengan ‘one-off’ nya untuk membangunkan produk-
produk pelancongan di negeri dan kerajaan tempatan adalah diminta untuk menyelaras, 
mengambil alih dan juga cuba mengambil bahagian supaya ia dapat mempertahan dan 
menjaga produk-produk pelancongan ini. 

Inilah peranan kerajaan tempatan yang sentiasa bekerjasama dan kita 
melibatkan mereka menerusi para EXCO negeri yang terlibat dengan pelancongan dan 
juga EXCO yang terlibat yang juga termasuk kerajaan tempatan dalam majlis rundingan 
di peringkat Kerajaan Persekutuan dan juga di peringkat negeri di mana pihak-pihak 
dari Kementerian Pelancongan Pusat dan juga Majlis Tindakan Pelancongan Negeri 
sentiasa bekerjasama supaya produk-produk ini dijaga dengan baik dan dapat terus 
dipasarkan sebagai daya tarikan pelancong kepada wilayah atau negeri itu. 

Mengenai saingan di negara lain, Yang Berhormat, kita sebenarnya tidak 
bersaing dalam promosi produk pelancongan kita dengan produk yang terdapat di 
negara-negara yang disebut oleh Yang Berhormat.  Ini adalah kerana produk-produk 
tersebut adalah merupakan daya tarikan atau appeal dan kita telah melihat prestasi 
semenjak lima tahun yang lalu di mana ia telah menjadi satu tarikan dan juga telah 
menarik pelancong-pelancong yang tertentu ke negara kita dan juga telah memberikan 
sumbangan kepada pendapatan-pendapatan dalam industri pelancongan kita di negara 
ini. 

Mengikut kajian pelawat asing ke Malaysia pada tahun 2002 dan 2003 yang 
dilaksanakan oleh Tourism Malaysia adalah didapati bahawa produk pelancongan ini 
iaitu pantai dan juga tempat membeli-belah merupakan salah satu elemen daya tarikan 
untuk para pelancong asing datang melancong ke Malaysia….  

Dato’ Kamarudin bin Jaffar:  [Bangun] 

Tuan Yang di-Pertua:  Yang Berhormat bagi Tumpat bangun, Yang 
Berhormat. 

Datuk Dr. Leo Michael Toyad: [Mencari tempat duduk Yang Berhormat bagi 
Tumpat] 

Tuan Yang di-Pertua:  Tumpat, sebelah sini. 

Datuk Dr. Leo Michael Toyad:  Ya. 



Oleh yang demikian, semua produk pelancongan sama ada di kawasan yang maju atau di kawasan tidak maju akan dipromosikan sekiranya menepati aspek-aspek di atas..... Tuan Haji Idris bin Haji Haron: [Bangun]. Tuan Yang di-Pertua: Yang Berhormat, Yang Berhormat bagi Tangga Batu bangun ya. Datuk Dr. Leo Michael Toyad: [Mencari tempat duduk Yang Berhormat bagi Tangga Batu]. Tuan Haji Idris bin Haji Haron: Tangga Batu, Yang Berhormat. Tuan Yang di-Pertua: Di sini, sebelah sini ya. Tuan Haji Idris bin Haji Haron: Terima kasih Tuan Yang di-Pertua, terima kasih Menteri. Yang Berhormat Menteri, adakah Yang Berhormat Menteri dapat melihat bahawa peranan pihak berkuasa tempatan umpamanya majlis-majlis daerah, majlis-majlis perbandaran dan juga majlis bandar raya sebagai salah satu komponen yang penting dalam memastikan produk-produk pelancongan yang tertakluk di dalam jajahan mereka dipromosikan dengan lebih giat dan lebih hebat lagi. Adakah pihak kementerian dapat melihat keupayaan ini, yang wujud pada pihak-pihak berkuasa tempatan yang saya sebutkan tadi?. Datuk Dr. Leo Michael Toyad: Terima kasih Yang Berhormat bagi Tangga Batu. Memang dari dulu kementerian sudah menjalankan atau mengenal pasti usaha- usaha dan peranan-peranan kerajaan tempatan dan juga kerajaan negeri dalam peranan untuk mempromosikan dan membangunkan produk-produk pelancongan di negeri masing-masing. Dengan satu mekanisme di mana kita sama-sama menyelaraskan produk-produk ini, kementerian dan Kerajaan Pusat sentiasa memberi sumbangan, peruntukan dan juga dengan 'one-off' nya untuk membangunkan produk- produk pelancongan di negeri dan kerajaan tempatan adalah diminta untuk menyelaras, mengambil alih dan juga cuba mengambil bahagian supaya ia dapat mempertahan dan menjaga produk-produk pelancongan ini. Inilah peranan kerajaan tempatan yang sentiasa bekerjasama dan kita melibatkan mereka menerusi para EXCO negeri yang terlibat dengan pelancongan dan juga EXCO yang terlibat yang juga termasuk kerajaan tempatan dalam majlis rundingan di peringkat Kerajaan Persekutuan dan juga di peringkat negeri di mana pihak-pihak dari Kementerian Pelancongan Pusat dan juga Majlis Tindakan Pelancongan Negeri sentiasa bekerjasama supaya produk-produk ini dijaga dengan baik dan dapat terus dipasarkan sebagai daya tarikan pelancong kepada wilayah atau negeri itu. Mengenai saingan di negara lain, Yang Berhormat, kita sebenarnya tidak bersaing dalam promosi produk pelancongan kita dengan produk yang terdapat di negara-negara yang disebut oleh Yang Berhormat. Ini adalah kerana produk-produk tersebut adalah merupakan daya tarikan atau appeal dan kita telah melihat prestasi semenjak lima tahun yang lalu di mana ia telah menjadi satu tarikan dan juga telah menarik pelancong-pelancong yang tertentu ke negara kita dan juga telah memberikan sumbangan kepada pendapatan-pendapatan dalam industri pelancongan kita di negara ini. Mengikut kajian pelawat asing ke Malaysia pada tahun 2002 dan 2003 yang dilaksanakan oleh Tourism Malaysia adalah didapati bahawa produk pelancongan ini iaitu pantai dan juga tempat membeli-belah merupakan salah satu elemen daya tarikan untuk para pelancong asing datang melancong ke Malaysia.... Dato' Kamarudin bin Jaffar: [Bangun]. Tuan Yang di-Pertua: Yang Berhormat bagi Tumpat bangun, Yang Berhormat. Datuk Dr. Leo Michael Toyad: [Mencari tempat duduk Yang Berhormat bagi Tumpat]. Tuan Yang di-Pertua: Tumpat, sebelah sini. Datuk Dr. Leo Michael Toyad: Ya.